open-index/open-wikipedia-markdown huggingface dataset:
რესისტენსია

**რესისტენსია** — ქალაქი არგენტინაში, ჩაკოს პროვინციის უდიდესი ქალაქი და დედაქალაქი. 2001 წელს ქალაქის მოსახლეობა შეადგენდა 274,490 ადამიანს. გაშენებულია მდინარე ნეგროზე.

რესისტენსია არგენტინაში ცნობილია როგორც „*სკულპტურების ქალაქი*" ან „*მუზეუმი ღია ცის ქვეშ*", რადგან მის ქუჩებში 500-მდე მონუმენტსა და ხელოვნების სხვადასხვა ნიმუშებს შეხვდებით. 1988 წლიდან, ქალაქი მასპინძლობს საერთაშორისო შეჯიბრს სკულპტურებს შორის, რომლის მიმდინარეობისასაც სკულპტურები გამოიფინება პარკებში და სხვა საზოგადოებრივ ადგილებში. 1997 წლიდან ამ შეჯიბრს იუნესკო ასპონსორებს.

ქალაქის ეკონომიკური საქმიანობის მთავარ მიმართულებებს წარმოადგენს სოფლის მეურნეობა და ვაჭრობა, ბოლო ხანებში ასევე მომსახურების სფერო.

ქალაქში მდებარეობს საერთაშორისო აეროპორტი.

## რესურსები ინტერნეტში
* მუნიციპალიტეტის ოფიციალური საიტი 
* გეოგრაფიული კოორდინატები

კატეგორია:ჩაკოს პროვინციის ქალაქები
რიო-გალიეგოსი

**რიო-გალიეგოსი** () — ქალაქი არგენტინის პატაგონიაში, სანტა-კრუსის პროვინციის დედაქალაქი. 2001 წელს მისი მოსახლეობა შეადგენდა 79,000 ადამიანს. მდებარეობს მდინარე გალიეგოსის ოკეანესთან შესართავთან, ბუენოს-აირესიდან  2 636 კმ-ით სამხრეთით.

1982 წელს, ფოლკლენდის ომის მიმდინარეობისას, რიო-გალიეგოსის აეროპორტი არგენტინის საჰაერო ძალების მთავარ ბაზას წარმოადგენდა.

არგენტინის ყოფილი პრეზიდენტი ნესტორ კირხნერი ( 2003-2007) 1987-1991 წლებში რიო-გალიეგოსის მერი იყო.

## რესურსები ინტერნეტში 
* მუნიციპალიტეტის ოფიციალური საიტი
* Video Footage of the City - YouTube
* Video Footage of the City 2 - YouTube

კატეგორია:სანტა-კრუსის პროვინციის ქალაქები
კირბალის კვირაცხოვლის ეკლესია

**კირბალის კვირაცხოვლის ეკლესია** — ეკლესია გორის მუნიციპალიტეტის სოფელ კირბალის ცენტრში. თარიღდება XVIII–XIX საუკუნეებით.

ეკლესია დარბაზულია (12,8 X 7 მ), ნაგებია ნატეხი ქვით, მოპირკეთებულია შირიმის ქვით. შესასვლელი სამხრეთითაა. ნახევარწრიულ აფსიდაში ერთი დიდი სარკმელია. თითო ასეთივე სარკმელი სამხრეთ და დასავლეთ კედლებშიცაა. დარბაზი გადახურულია ცილინდრული კამარით. სამხრეთ ფასადზე, კარის თავზე ჩასმულია მარმარილოს წარწერიანი ფილა (წარწერა წაშლილია).

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:XVIII საუკუნის ეკლესიები
ედუარდო დუალდე

**ედუარდო დუალდე** () – არგენტინელი პოლიტიკური მოღვაწე. არგენტინის პრეზიდენტი 2002-2003 წწ. პროფესიით ადვოკატი. პერონისტი. მისი მმართველობის დროს არგენტინამ თავი დააღწია ეკონომიკურ კრიზისს.

* 1973 წლიდან ბუენოს-აირესის მეტროპოლიის ხელმძღვანელი.
* 1987-1989 წწ. დეპუტატი და ვიცე-სპიკერი.
* 1989-1991 წწ. კარლოს მენემის ვიცე-პრეზიდენტი
* 1991-1999 ბუენოს-აირესის პროვინციის გუბერნატორი.

## რესურსები ინტერნეტში
* ოფიციალური საიტი 
* პრეზიდენტის ბიოგრაფია CIDOB Foundation-საგან 

კატეგორია:არგენტინის პრეზიდენტები
კატეგორია:დაბადებული 1941
კატეგორია:ცოცხალი ადამიანები
მბურუკუიის ეროვნული პარკი

**მბურუკუიის ეროვნული პარკი** () — ეროვნული პარკი არგენტინაში. მდებარეობს კორიენტესის პროვინციის ჩრდილო-დასავლეთში. პარკი შეიქმნა 2001 წელს და მისი ამჟამინდელი ფართობი 176კმ²-ია.

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
* ეროვნული პარკის ოფიციალური საიტი 

კატეგორია:არგენტინის ეროვნული პარკები
კატეგორია:კორიენტესის პროვინციის დაცული ტერიტორიები
კატეგორია:ჰუმიდური ჩაკო
კატეგორია:2001 წელს დაარსებული დაცული ტერიტორიები
ბიზანტიონი

მინი|ბიზანტიონის მდებარეობა რუკაზე
**ბიზანტიონი** (), იგივე **ბიზანტიუმი** () — მეგარელთა ძველბერძნული ქალაქი-კოლონია თრაკიაში, ბოსფორის სრუტის სანაპიროზე. დაარსების თარიღად მიიჩნევა ძვ. წ. 667 წელი.
 
## ისტორია
ბიზანტიონის ხელსაყრელმა მდებარეობამ ორი კონტინენტის შესაყარზე და  მთავარ საზღვაო მაგისტრალზე შავი ზღვისა და ხმელთაშუა ზღვის ქვეყნებს შორის, ხელი შეუწყო მის აყვავებულ ქალაქად გადაქცევას. მისი ასეთი მდებარეობის გამო ის ხშირად ყოფილა მაშინდელი დიდი იმპერიების ქიშპობის საგანი და ბევრჯერაც დაურბევიათ. რომის იმპერიის შემადგენლობაში შესვლამ მისი როლი რამდენადმე დააკნინა, თუმცა, IV საუკუნის დასაწყისში ბიზანტიუმის მდებარეობა ხელსაყრელად მიიჩნია რომის იმპერატორმა კონსტანტინე დიდმა და 330 წელს იმპერიის დედაქალაქი აქ გადმოიტანა და მის პატივსაცემად ქალაქსაც  კონსტანტინოპოლი დაერქვა. რომის იმპერიის ორად გაყოფის შემდეგ 1000 წელზე მეტი ხნის განმავლობაში იყო მისი აღმოსავლეთი ნაწილის, იგივე ბიზანტიის იმპერიის სატახტო ქალაქი. ხოლო 1453 წლის შემდეგ, როდესაც იგი ოსმალებმა დაიკავეს, გახადა ოსმალეთის იმპერიის დედაქალაქი. ამ სტატუსით მან იარსება XX საუკუნის დასაწყისამდე. დღეს არის თურქეთის უდიდესი და ევროპის ერთ-ერთი უდიდესი ქალაქი სტამბოლი.

## დაარსება
[მინი|ძველი რომაული მონეტა [ბიზასის გამოსახულებით]]
ბიზანტიონი დაარსებულია მეგარელების მიერ, რომლებმაც რამდენიმე წლით ადრე დააარსეს ქალკედონი. მეგარელთა ექსპედიციის წინამძღოლი იყო ბიზასი (იგივე - *ბიზანტი*), ნახევრად ღმერთის შვილი, რომელმაც ბოსფორის სრუტის დასაწყისში, ქალკედონის მოპირდაპირე სანაპიროზე, მოხერხებულ, გორაკებიან ადგილზე დააარსა ქალაქი ბიზანტიონი. სხვა ვერსიით ბიზასი იყო მეგარის მეფის შვილი.

## რესურსები ინტერნეტში
*მეტმუზეუმი
*ბრიტანეთის ხელოვნების სამეფო აკადემია 

## ლიტერატურა
* *ა. გელოვანი*, მითოლოგიური ლექსიკონი, თბილისი, 1983 წ. გვ. 104.

კატეგორია:ძველი საბერძნეთის ქალაქები
კატეგორია:ბიზანტიის ქალაქები
კატეგორია:ბერძნული ქალაქ-სახელმწიფოები
კამპო-დე-ლოს-ალისოს ეროვნული პარკი

**კამპო-დე-ლოს-ალისოს ეროვნული პარკი** () — ეროვნული პარკი არგენტინაში. მდებარეობს ჩიკლიგასტის დეპარტამენტში, ტუკუმანის პროვინციაში. პარკი შეიქმნა 1995 წელს და მოიცავს 100 კმ²-ს.

## იხილეთ აგრეთვე
*არგენტინის ეროვნული პარკების სია

## რესურსები ინტერნეტში
* ეროვნული პარკის ოფიციალური საიტი 

კატეგორია:არგენტინის ეროვნული პარკები
კატეგორია:ტუკუმანის პროვინციის დაცული ტერიტორიები
კატეგორია:1995 წელს დაარსებული დაცული ტერიტორიები
კოპოს ეროვნული პარკი

**კოპოს ეროვნული პარკი** () — ეროვნული პარკი არგენტინაში. მდებარეობს კოპოს დეპარტამენტში, სანტიაგო-დელ-ესტეროს პროვინციაში. პარკი შეიქმნა 1998 წელს და მისი ფართობი შეადგენს 1142.5კმ²-ს.

## იხილეთ აგრეთვე 
*არგენტინის ეროვნული პარკების სია

## რესურსები ინტერნეტში 
* ეროვნული პარკის ოფიციალური საიტი 

კატეგორია:არგენტინის ეროვნული პარკები
კატეგორია:სანტიაგო-დელ-ესტეროს პროვინციის დაცული ტერიტორიები
კატეგორია:1998 წელს დაარსებული დაცული ტერიტორიები
შალიკაშვილების ეკლესია

**შალიკაშვილების ეკლესია** — არქიტექტურული ძეგლი გორის მუნიციპალიტეტის სოფელ კოშკების განაპირას, ჩრდილოეთით, მაღალი მთის ფერდობზე. თარიღდება X-XI საუკუნეებით. 

ეკლესია დარბაზულია (12,8 X 7,6 მ). შიდა კედლები ნაგებია მცირედ დამუშავებული ქვით, ფასადები შემოსილია სხვადასხვა ზომის თლილი ქვით. 1920 წლის მიწისძვრას ეკლესია თითქმის მთლიანად დაუნგრევია. შესასვლელი დასავლეთით, სამხრეთითა და ჩრდილოეთით ჰქონია. აღმოსავლეთით, დასავლეთით და ჩრდილოეთით თითო სარკმელია, სამხრეთით - ორი. დარბაზი გადახურული იყო საბჯენ თაღებზე დაყრდნობილი ცილინდრული კამარით. აფსიდში ორი ნიშია. შემორჩენილია გვიანდელი მოხატულობის ფრაგმენტები და ამავე პერიოდის აგურის კანკელი, რომელსაც შუაში თაღოვანი კარი ჰქონდა.

ეკლესიაზე სამხრეთით მიშენებულია ეგვტერი. შენობის დასავლეთის კარის თავზე არსებული მხედრული წარწერის თანახმად ეგვტერი, კარიბჭე და სამრეკლო (არ შემორჩენილა) 1708 წელს აუშენებია ედიშერ შალიკაშვილს. ეგვტერი დარბაზულია (7,4 X 4,6 მ), ნაგებია ნატეხი ქვით. ლავგარდანი და კონსტრუქციის ნაწილები თლილი ქვისაა. შესასვლელი დასავლეთითაა. აღმოსავლეთით და სამხრეთით თითო სარკმელია. დარბაზი გადახურულია შეისრული კამარით, რომელიც ეყრდნობა საბჯენ თაღს. სარკმლები ფასადების მხრიდან მცირედ დეკორირებულია. ეგვტერს დასავლეთიდან მიშენებული აქვს გეგმით კვადრატული, სფერული კამარით გადახურული კარიბჭე, რომელიც სამხრეთიდან და დასავლეთიდან გახსნილია თაღებით. კარიბჭე ჩრდილოეთით დაკავშირებულია ეკლესიის სამხრეთ შესასვლელთან. კარიბჭის ოთხივე კუთხის საყრდენები თლილი ქვისაა. მათი კაპიტელები და ბაზისები მორთულია.

## ლიტერატურა
კატეგორია:გორის მუნიციპალიტეტის ტაძრები
კატეგორია:X საუკუნის ეკლესიები
მეგარა

**მეგარა** () — ქალაქი შუა საბერძნეთში. მოსახლეობა დაახლოებით 30000 კაცი. დაფუძნებულია ანტიკურ ხანაში დორიელთა მიერ. მეგარიდის მხარის დედაქალაქი. მაშინდელ ევროპაში, აზიასა და აფრიკაში დაარსებული ჰქონდა მრავალი ქალაქი-კოლონია. მათ შორის ბიზანტიონი და ქალკედონი. თავის დროზე, თვით ათენს უწევდა მეტოქეობას.

## ლიტერატურა
**გელოვანი ა.*, მითოლოგიური ლექსიკონი, თბ., 1983, გვ. 296.

## რესურსები ინტერნეტში
*კათოლიკური ენციკლოპედია

## სქოლიო
კატეგორია:ბერძნული ქალაქ-სახელმწიფოები
კატეგორია:საბერძნეთის ქალაქები
ევროზონის გაფართოება

**ევროზონის გაფართოება** არის ევროკავშირში (EU) მიმდინარე პროცესი, რომელიც მიუთითებს წევრი სახელმწიფოების ვალდებულებაზე,  დანიის, გაერთიანებული სამეფოს და შვედეთის (*დე ფაქტო*) გამოკლებით, შემოიღონ ევრო ერთადერთ ვალუტად, როგორც კი მოთხოვნებს დააკმაყოფილებენ. ეს გულისხმობს ვალუტის გაცვლითი კურსის ევროპული მექანიზმის (ERM II) ორწლიან  ეტაპს და ევროკავშირის საშუალო მაჩვენებელთან ინფლაციის შენარჩუნებას.

საწყის ეტაპზე ევრო ევროკავშირის 11 სახელმწიფომ შემოიღო 1999 წელს. საბერძნეთი ევროზონას შეუერთდა 2001 წელს, ჯერ კიდევ ევროს ემისიამდე და სხვა ეროვნული ვალუტების ამოღებამდე. სლოვენია შეუერთდა 2007 წლის 1 იანვარს, კვიპროსი და მალტა 2008 წლის 1 იანვარს, სლოვაკეთი 2009 წლის 1 იანვარს, და სულ ბოლოს - ესტონეთი 2011 წლის 1 იანვარს.

განრიგის მიხედვით, დარჩენილი სახელმწიფოებიდან უახლოესის მიერთება მოსალოდნელია 2014 წელს. დანიას არ აქვს მიერთების ვალდებულება, მაგრამ გეგმავს მეორე რეფერენდუმის გამართვას ევროზონიდან განცალკევების გაუქმებაზე. შეერთების შემთხვევაში, დანიას შეუძლია ევრო მყისვე შემოიღოს, რადგან „ERM II“ გავლილი აქვს. გაერთიანებული სამეფო და შვედეთი ERM II-სგან განცალკევებულნი არიან.

## იხილეთ აგრეთვე
* ევროკავშირის ვალუტები
* ევროკავშირის გაფართოება
* ევროკავშირი

## სქოლიო 
კატეგორია:ევროზონა
კატეგორია:ევროპის კავშირი
კატეგორია:ევროპის კავშირის პოლიტიკა
ბიზასი

[მინი|სპილენძის მონეტა ბიზასის გამოსხულებით, დაახლ. [II საუკუნე|II ან III საუკუნეები]]
**ბიზასი** (იგივე **ბიზანტი**) (ძვ. ბერძნ: Βύζας, თანამედროვე ბერძნ:Βύζαντας) — ძველბერძნული მითოლოგიის მიხედვით, პოსეიდონის ძე. ბიზანტიონის მითური დამაარსებელი. მეგარელთა ექსპედიციის წინამძღოლი, რომელმაც თრაკიაში, ბოსფორის სანაპიროზე შეარჩია მოხერხებული ადგილი ნავსადგურისათვის და იქ დააარსა ქალაქი ბიზანტიონი.

## ლიტერატურა 
* *ა. გელოვანი, მითოლოგიური ლექსიკონი, თბილისი, 1983 წ. გვ.104.*

კატეგორია:ბერძნული მითოლოგია
კატეგორია:მითური მეფეები
კატეგორია:ქალაქების დამაარსებლები
Animal Crack Box

***Animal Crack Box*** — ჯგუფ Animal Collective-ის საკონცერტო კრებული, რომელიც გამოიცა შეზღუდული რაოდენობით 2009 წლის 11 მაისს ლეიბლზე Catsup Plate Records. კრებული გამოიცა მხოლოდ გრამფირფიტების სახით.

## ისტორია 
კრებულის გამოცემ წლების განმავლობაში განიხილებოდა. საბოლოოდ 2009 წლის 18 მარტს Catsup-მა გამოაქვეყნა სიმღერების ჩამონათვალი და ყდა.
სატესტო ვერსია იყიდებოდა eBay-ზე, საქველმოქმედო მიზნებისთვის. კომერციული ვერსია, სულ 1000 ასლი, გაყიდვაში 2009 წლის 11 მაისს გამოვიდა.

## სიმღერების სია
## პერსონალი
* Avey Tare
* Panda Bear
* Geologist
* Deakin

## სქოლიო
კატეგორია:Animal Collective-ის ალბომები
კატეგორია:2009 წლის საკონცერტო ალბომები
Hollinndagain

***Hollinndagain*** — ჯგუფ Animal Collective-ის საკონცერტო ალბომი (გამოცემული სახელით *Avey Tare, Panda Bear და Geologist*), რომელიც გამოვიდა 2002 წელს St. Ives-ზე. მიუხედავად იმისა, რომ ეს საკონცერტო ალბომია, ფანების უმეტესობა მას ჯგუფის მესამე ოფიციალურ ალბომად მიიჩნევს, რადგან მასში ახალი სიმღერები შედიოდა, Lablakely Dress-ის გარდა, რომელიც მანამდე Danse Manatee-ზე გამოჩნდა.

## ჩაწერა
*Hollinndagain* არის ჯგუფის მეორე ალბომის, *Danse Manatee*-ს პერიოდში ჩაწერილი საკონცერტო მატერიალის კრებული. პირველი სამი სიმღერა ჩაიწერა ნიუ ჯერსის რადო სადგურ WFMU-ზე გამოსვლისას. დანარჩენი ოთხი კი Black Dice-სთან ერთად ნიუ-იორკში, ნეშვილსა და ოსტინში გამართულ კონცერტებზე 2001 წლის ზაფხულში.

## გამოცემები
თავდაპირველად ალბომის მხოლოდ 300 ასლი გამოიცა. ყოველ მათგანს ჯგუფის წევრების მიერ ხელით დამზადებული უნიკალური ყდა ჰქონდა. რამდენიმე წლის განმავლობაში ალბომი მხოლოდ გრამფირფიტის სახით არსებობდა. Animal Collective -ის საკუთარმა ლეიბლმა Paw Tracks ხელახლა გამოსცა ალბომი 2006 წლი 31 ოქტომბერს, კომპაქტ-დისკსა და გრამფირფიტაზე.

## სიმღერების სია
## სქოლიო 
კატეგორია:Animal Collective-ის ალბომები
კატეგორია:2002 წლის საკონცერტო ალბომები
Wastered

**Wastered** — Black Dice-ისა და Animal Collective-ის ერთობლივი სინგლი, გამოსული 2004 წელს. ის გამოიცა 1000 ასლის ოდენობით. ამჟამად სინგლი გაყიდვაში აღარაა.  Animal Collective-მა ასევე შეიტანა სიმღერის საკონცერტო შესრულება თავისი ალბომის Feels ბონუს დისკზე.

## სიმღერების სია
## სქოლიო
კატეგორია:2004 წლის სინგლები
კატეგორია:Animal Collective-ის სიმღერები
უსასრულობა

[thumb|200px|right|[ლემნისკატა, ∞, სხვადასხვა შრიფტით.]]
** უსასრულობა ** (ხშირად გამოისახება ∞ სიმბოლოთი) — ცნება სხვადასხვა სფეროში, განსაკუთრებით ხშირად გვხვდება მათემატიკაში და ფიზიკაში, და აღნიშნავს მახასიათებელს საზღვრისა ან/და დაბოლოების გარეშე. კაცობრიობამ ისტორიის განმავლობაში შექმნა უსასრულობის მრავალი იდეა. სიტყვა წარმოიშობა ლათინური *infinitas*-გან, რაც ნიშნავს „შემოუსაზღვრელობა“-ს.
მათემატიკაში „უსასრულობა“ ხშირად გამოიყენება როგორც რიცხვი (ანუ ის გამოიყენება რაიმეს დასათვლელად ან გასაზომად, მაგ. „საგანთა უსასრულო რაოდენობა“) მაგრამ ის არ არის ისეთივე სახის რიცხვი, როგორიცაა მაგალითად ნამდვილი რიცხვი. უსასრულოდ მცირეთა შემცველ რიცხვთა სისტემებში უსასრულოდ მცირეს შებრუნებული რიცხვი არის უსასრულობა, ანუ რიცხვი, რომელიც მეტია ნებისმიერ ნამდვილ რიცხვზე. მე-19 საუკუნის ბოლოსა და მე-20 საუკუნის დასაწყისში უსასრულობასთან და უსასრულო სიმრავლეებთან დაკავშირებულ ცნებათა ფორმალიზაცია მოახდინა გეორგ კანტორმა. მის მიერ ჩამოყალიბებულ თეორიში გვხვდება სხვადასხვა ზომის (კარდინალობის უსასრულო სიმრავლეები. ასე მაგალითად, მთელ რიცხვთა სიმრავლე უსასრულოა, მაგრამ თვლადი, მაშინ როდესაც ნამდვილ რიცხვთა სიმრავლე არის უსასრულო, მაგრამ არათვლადი.

## ლიტერატურა
კატეგორია:სიმბოლოები
Who Could Win a Rabbit

**Who Could Win a Rabbit** — პირველი სინგლი ჯგუფ Animal Collective-ის მეხუთე ალბომიდან *Sung Tongs*. მის B-მხარეზე ჩაწერილია სიმღერა Baby Day. Pitchfork Media-მ *Who Could Win a Rabbit* დაასახელა 54-ე ადგილზე 2000-2004 წლების საუკეთესო სინგლებს შორის.

## ვიდეო
მუსიკალური ვიდეოს რეჟისორია დენი პერეზი, რომელმაც მოგვიანებით იმუშავა ჯგუფის ვიზუალური ალბომ ODDSAC-ზე. ვიდეოში Avey Tare და Panda Bear არიან კურდღლისა და კუს როლებში, რომლებიც ერთმანეთს სირბილში ეჯიბრებიან, როგორც ეზოპეს იგავში. Geologist და Deakin შეჯიბრის მაყურებლები არიან.

## სიმღერების სია
## სქოლიო
## რესურსები ინტერნეტში
*Fat Cat Records 

კატეგორია:2004 წლის სინგლები
კატეგორია:Animal Collective-ის სიმღერები
ვლადიმერ უბილავა

**ვლადიმერ უბილავა** (დ. 22 დეკემბერი, 1914, ჭალე, წალენჯიხის მუნიციპალიტეტი — გ. 9 ივლისი, 1942) — ქართველი პოეტი.

1936-1941 წლებში სწავლობდა თბილისის სახელმწიფო უნივერსიტეტის ფილოლოგიურ ფაკულტეტზე. იყო მეორე მსოფლიო ომის მონაწილე. დაიღუპა 1942 წელს.

თბილისში არსებობს მისი სახელობის ქუჩა.

## ლიტერატურა
## რესურსები ინტერნეტში
კატეგორია:ქართველი პოეტები
კატეგორია:დაბადებული 22 დეკემბერი
კატეგორია:დაბადებული 1914
კატეგორია:გარდაცვლილი 9 ივლისი
კატეგორია:გარდაცვლილი 1942
Fall Be Kind

***Fall Be Kind*** — Animal Collective-ის EP დისკი, გამოცემული MP3 და WAV ფორმატებში 2009 წლის 23 ნოემბერს და CD-სა გრამფირფიტის სახით ბრიტანეთში 14 დეკემბერს, ხოლო აშშ-ში - 15 დეკემბერს. ზოგმა მაღაზიამ ავსტრალიასა და ახალ ზელანდიაში ერთი კვირით ადრე დაიწყო მისი გაყიდვა, რადგან ჯგუფს ამ დროს ტურნე ჰქონდა ამ ქვეყნებში.

2009 წლის 18 ნოემბერს Domino Records-მა შეცდომით ალბომის გამოსვლამდე გაუგზავნა მომხმარებლებს *Fall Be Kind*-ის წინასწარ შეკვეთილი დისკები, რის შედეგადაც ინტერნეტში გამოჩნდა მთლიანი EP-ის lossless ვერსია.

## ჩაწერა
ალბომი ჩაწერა ბენ ალენმა  2008 წლის თებერვალში ‘’Sweet Tea Recording Studio’’-ში ოქსფორდში, მისისიპის შტატში და 2009 წლის აგვისტოში სტუდია ‘’ Mission Sound’’-ში ბრუკლინში, ნიუ-იორკში.  სიმღერაში What Would I Want? Sky  გამოყენებულია Grateful Dead-ის პირველი ლიცენზირებული სემპლი..

## კრიტიკოსების შეფასება
Fall Be Kind-მა საყოველთაო აღიარება მოიპოვა კრიტიკოსებს შორის. Metacritic-ზე, რომელიც საშუალო რეიტინგს ითვლის 100 კრიტიკოსის მიმოხილვის მიხედვით, ალბომმა მიიღო საშუალო 84 ქულა, 21 მიმოხილვაზე დაყრდნობით, რაც “საყოველთაო აღიარებას“ ნიშნავს. What Would I Want? Sky კი გახდა მეორე სმიღერა, რომელმაც სრული 10 ქულა მიიღო Pitchfork Media-სგან.

## სიმღერების სია
## პერსონალი
* Avey Tare
* Geologist
* Panda Bear
* ჰითერ მაკინტოში - ჩელო Graze-სა და Bleed-ზე 
* ბენ ალენი და Animal Collective - მიქშინგი
* რობ კარმაიკლი - დიზაინი
* ენდი მარკინკოვსკი და აარონ ერსოი - ჩაწერის ასისტენტები

## სქოლიო
## რესურსები ინტერნეტში
* Animal Collective's Avey Tare Reveals All About New EP, Film, Tour Hiatus
* New Animal Collective EP

 

კატეგორია:2009 წლის EP-ები
კატეგორია:Animal Collective-ის EP-ები
კატეგორია:Domino Recording Company-ს ალბომები
ოლოზის წმინდა გიორგის ეკლესია

**ოლოზის წმინდა გიორგის ეკლესია** – ეკლესია გორის მუნიციპალიტეტის სოფელ ოლოზის დასაწყისში, მთის ფერდობზე. დაუთარიღებელია. 

ეკლესია დარბაზულია (6,2 X 4,2 მ), ნაგებია ქვიშაქვით, გამოყენებულია შირიმისა და რიყის მოზრდილი ქვებიც. ძლიერ დაზიანებულია: ჩანგრეულია კამარა, კონქი და კედლების ზედა ნაწილები. შიგნიდან არქიტრავიანი, გარედან თაღოვანი შესასვლელი სამხრეთ კედლის დასავლეთ ნაწილშია. ნახევარწრიული აფსიდი დარბაზისაგან გამოყოფილია მცირე მხრებით. აფსიდის ღერძზე თაღოვანი სარკმელია, რომლის ორივე მხარეს ღრმა, თაღოვანი ნიშებია. დარბაზის გრძივ კედლებზე წყვილი ერთსაფეხურიანი პილასტრია. სახურავი კრამიტის იყო.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
Grass (სიმღერა)

**Grass** — პირველი სინგლი ჯგუფ Animal Collective-ის 2005 წლის ალბომიდან, *Feels*. სინგლმა მაღალი შეფასება მიიღო კრიტიკოსებისგან მელოდიური პოპის და ყეფის შესანიშნავი ბალანსისთვის. Pitchfork Media-მ ის 31-ე ადგილზე შეიყვანა 2005 წლის ტოპ 50 სინგლის სიაში. Stylus-მა ის აგრეთვე შეიყვანა წლის 50-ეულში, ამჯერად 44-ე ადგილზე.

სინგლი გამოიცა დიდ ბრიტანეთში CD-სა და გრამფირფიტაზე. ის აშშ-სა და კანადაში 2006 წლის 21 მარტს, ხოლო მსოფლიოს მასშტაბით 3 ივლისს გამოვიდა ბონუს DVD-სთან ერთად. DVD-ზე შევიდა Grass-ის, Who Could Win a Rabbit-ისა და Fickle Cycle-ის კლიპები.

## სიმღერების სია
## სქოლიო
კატეგორია:2005 წლის სინგლები
კატეგორია:Animal Collective-ის სიმღერები
ოლოზის ღვთისმშობლის ეკლესია

300px|მინი|ოლოზის ღვთისმშობლის ეკლესია
300px|მინი
**ოლოზის ღვთისმშობლის ეკლესია** – ეკლესია გორის მუნიციპალიტეტის სოფელ ოლოზის აღმოსავლეთით, მდინარე ათრევის მარჯვენა ნაპირზე.

ეკლესია დარბაზულია (6,9 × 10,8 მ), თარიღდება X–XI საუკუნეებით. ნაგებია შირიმის ქვის თლილი კვადრებით. დაზიანებულია: ჩანგრეულია საბჯენი თაღები, კამარა, აფსიდის კონქი, დანგრეულია კედლების მნიშვნელოვანი ნაწილი. ეკლესიას ორი შესასვლელი აქვს — სამხრეთით (ნაშთი შემორჩენილია კედლის დასავლეთ ნაწილში) და დასავლეთ კედლის სამხრეთ ნაწილში (შედარებით მცირე ზომისაა, შიგნიდან თაღოვანი, გარედან არქიტრავიანი). ნახევარწრიული აფსიდის ღერძზე თაღოვანი სარკმელია. თაღში სინგურისფერ ფონზე ყავისფერი ხაზით შესრულებული მცენარეული ორნამენტის ფრაგმენტია. სარკმლის ქვემოთ, კედლიდან მოცილებით დგას შირიმის ქვის სატრაპეზო. აფსიდის ჩრდილოეთით და სამხრეთით მცირე სწორკუთხა სათავსებია, რომლებიც დიდი ზომის ბრტყელი ქვებითაა გადახურული. სათავსებში აღმოსავლეთით მცირე თაღოვანი სარკმლებია. აფსიდი დარბაზისაგან გამოყოფილია განიერი, მარტივი კაპიტელით დასრულებული მხრებით, რომლებსაც ეყრდნობოდა სატრიუმფო თაღი. დარბაზის გრძივი კედლები წყვილი პილასტრით ორ თანაბარ ნაწილად იყოფა. აღმოსავლეთ ფასადის ფრონტონის ცენტრში მუქი ღვინისფერი ფერით ჯვარია გამოსახული. ჩრდილო-აღმოსავლეთით, კუთხეში, შემორჩენილია თარო-ლავგარდნის ფრაგმენტი.

ეკლესიას სამხრეთით და დასავლეთით მინაშენები (გარშემოსავლელი) აქვს. კედლები შემორჩენილია 0,5–0,7 მ სიმაღლეზე. დასავლეთ მინაშენის კედლები დაფარულია მიწით, სამხრეთისა ჩახერგილია ქვებით. ქვებში შერეულია შესასვლელის (სამხრეთით უნდა ყოფილიყო) თაღის ქვა, სარკმლის წირთხლის და საბჯენი თაღის ქვები, ბრტყელი კრამიტი. სამხრეთ მინაშენის აღმოსავლეთ მონაკვეთში, ბოლოში, მცირე ზომის სათავსია, რომლის ჩრდილოეთ კედელზე შემორჩენილია ეკლესიის კედელში ჩადგმული კრონშტეინი. კრონშტეინს ეყრდნობოდა კამარის საბჯენი თაღი.

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:X საუკუნის ეკლესიები
პატარა მეჯვრისხევის ღვთისმშობლის ეკლესია

**პატარა მეჯვრისხევის ღვთისმშობლის ეკლესია** — ეკლესია გორის მუნიციპალიტეტის სოფელ პატარა მეჯვრისხევის ცენტრში, ხომასურიძიანთ უბანში. აშენებულია 1819 წელს ხომასურიძეების მიერ. 

ეკლესია დარბაზულია (8,8 X 5,3 მ), ნაგებია რიყის ქვით. შესასვლელი სამხრეთით აქვს. ნახევარწრიულ აფსიდში ერთი სარკმელი და ორი მოზრდილი ნიშია. აფსიდზე მიშენებულია აგურის სატრაპეზო. თითო სარკმელი სამხრეთ და დასავლეთ კედლებშია. დარბაზი გადახურულია აგურის ცილინდრული კამარით. დასავლეთ ფასადზე აგურის წყობით გამოყვანილია შეღრმავებული ჯვარი, ხოლო სამხრეთ ფასადზე, კარის თავზე - რელიეფური ჯვარი. კარის მარცხნივ, ზევით ჩასმულია ქვის ფილა, მხედრული წარწერით (აშენების თარიღი). კრამიტის ორფერდა სახურავი დაზიანებულია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:XIX საუკუნის ეკლესიები
პატარა მეჯვრისხევის წმინდა გიორგის ეკლესია

**პატარა მეჯვრისხევის წმინდა გიორგის ეკლესია** – ეკლესია გორის მუნიციპალიტეტის სოფელ პატარა მეჯვრისხევის ჩრდილო-დასავლეთით სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (7 X 4,7 მ), ნაგებია რიყის ქვით და აგურით. თაღოვანი შესასვლელი სამხრეთითაა. ნახევარწრიულ აფსიდში ერთი სარკმელი და ორი ღრმა ნიშია. სარკმლის ქვემოთ ოთხკუთხა სატრაპეზო ქვა დგას. დასავლეთ და სამხრეთ კედელში თითო სარკმელია. სამხრეთ კედლის სარკმელი ამოშენებულია. დარბაზის გრძივ კედლებზე პილასტრებია, რომლებსაც ეყრდნობა ცილინდრული კამარის საბჯენი თაღი. სამხრეთ ფასადზე, კარის ორივე მხარეს, აგურით გამოყვანილია დეკორატიული რომბები. დასავლეთ ფასადზე შემორჩენილია შირიმის ლავგარდნის ფრაგმენტები. სახურავი ორფერდაა, კრამიტის. ეკლესიას სახურავზე, დასავლეთით ადგას აგურის სამრეკლო.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ედუარდ მუტესა II

მინი|250პქ|ედუარდ მუტესა II, მარჯვნიდან მეორე
**ედუარდ მუტესა II** (დ. 19 ნოემბერი, 1924 — გ. 21 ნოემბერი, 1969)  — ბუგანდის სამეფოს 36-ე მმართველი 1939 წლიდან, უგანდის რესპუბლიკის პირველი პრეზიდენტი 1962 –1966  წლებში.  

1962 წელს მილტონ ობოტეს აქტიური მხარდაჭერით გახდა უგანდის პირველი პრეზიდენტი, მაგრამ ობოტესთან აზრთა სხვაობის გამო, რაც ბუგანდის ეთნოსის სტატუსსა და დამოუკიდებელ უგანდაში მეფის დომენს ეხებოდა, 1966 წელს ის დაამხეს. დამხობის ოპერაცია ჩაატარა ქვეყნის მომავალმა (მესამე) პრეზიდენტმა იდი ამინმა. 

ედუარდ მუტესა 1969 წელს ალკოჰოლური მოწამვლით გარდაიცვალა ლონდონში. სადავოა, მოკლეს, თუ თავი მოიკლა.
  
დაწერილი აქვს წიგნი „ჩემი სამეფოს წაბილწვა“

## რესურსები ინტერნეტში 
* Genealogy of the Kabakas of Buganda
* List of Kings of Buganda 

კატეგორია:უგანდის პრეზიდენტები
კატეგორია:დაბადებული  19 ნოემბერი
კატეგორია:დაბადებული 1924
კატეგორია:გარდაცვლილი 21 ნოემბერი
კატეგორია:გარდაცვლილი 1969
სალტა (ქალაქი)

**სალტა** — ქალაქი ჩრდილო-დასავლეთ არგენტინაში, სალტას პროვინციის დედაქალაქი. მისი მეტროპოლიის მოსახლეობის რაოდენობა 2010 წლის მონაცემებით 533,303 ადამიანს შეადგენდა. არგენტინის უმსხვილეს ქალაქებს შორის მერვე ადგილზეა. 

მდებარეობს ლერმას ხეობაში, ზღვის დონიდან 1,152 მეტრზე, ანდების მთისწინეთში. 

ქალაქი 1582 წელს დააარსა კონკისტადორმა ერნანდო დე ლერმამ, როგორც ავანპოსტი ლიმასა და ბუენოს-აირესს შორის. 

სალტაში მრავლადაა XVIII და XIX საუკუნის შთამბეჭდავი ნაგებობა. 

file:Salta-Square2.jpg
file:Salta-Street1.jpg
file:Catedral_de_Salta_1.jpg

## რესურსები ინტერნეტში
* სალტას ტურისტული პორტრეტი
* სალტას მთავრობა

კატეგორია:სალტას პროვინციის ქალაქები
პატარა გარეჯვრის წმინდა გიორგის ეკლესია

**პატარა გარეჯვრის წმინდა გიორგის ეკლესია** –  ეკლესია გორის მუნიციპალიტეტის სოფელ პატარა გარეჯვრის სამხრეთ-აღმოსავლეთით. თარიღდება გვიანდელი ფეოდალური ხანით. 

ეკლესია დარბაზულია (8,3 X 4 მ), ნაგებია რიყისა და ნატეხი ქვით. სამხრეთ კედელში არქიტრავით გადახურული კარია. ნახევარწრიულ აფსიდის თაღოვანი სარკმლის ორივე მხარეს თითო ოთხკუთხა ნიშია. თითო თაღოვანი სარკმელი დასავლეთისა და სამხრეთის კედლებშიცაა. დარბაზის კამაროვანი გადახურვა ემყარება დასავლეთ კედლის პილასტრებზე დადგმულ თაღს და აფსიდის მარტივპროფილიან იმპოსტებზე დაყრდნობილ სატრიუმფო თაღს. ეკლესიას აგურის თაროსებრი ლავგარდანი აქვს. ორფერდა სახურავი კვადრატული აგურისაა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
სან-ლუისი (არგენტინა)

**სან-ლუისი** — ქალაქი არგენტინაში, სან-ლუისის პროვინციის დედაქალაქი. 2001 წელს, ქალაქის მოსახლეობა შეადგენდა 153,322 ადამიანს. დაარსდა 1594 წლის 25 აგვისტოს.

ქალაქში მრავლადაა არგენტინის დამოუკიდებლობისთვის ბრძოლის გმირების პატივსაცემი მონუმენტი თუ ადგილი. მაგალითად, პარკი, რომლის კონტურებიც გამოსახავს არგენტინის, ჩილესა და პერუს განმათავისუფლებელს, ცხენზე ამხედრებულ ხოსე სან-მარტინს.

## რესურსები ინტერნეტში 
*ოფიციალური საიტი 
*ინფოარამაცია ქალაქზე
*რეგიონის ელექტრონული გაზეთი 

კატეგორია:სან-ლუისის პროვინციის ქალაქები
ბობი ფარელი

**რობერტო „ბობი“ ალფონსო ფარელი** (დ. 6 ოქტომბერი, 1949 — გ. 30 დეკემბერი, 2010) — საესტრადო არტისტი: მოცეკვავე და შემსრულებელი, უკეთ ცნობილი, როგორც 70-იანების წარმატებული პოპ- და დისკო-ჯგუფ „ბონი ემის“ წევრი.

## სქოლიო 
## რესურსები ინტერნეტში
* ოფიციალური საიტი 

კატეგორია:არუბელი მუსიკოსები
კატეგორია:Boney M.
კატეგორია:დაბადებული 6 ოქტომბერი
კატეგორია:დაბადებული 1949
კატეგორია:გარდაცვლილი 30 დეკემბერი
კატეგორია:გარდაცვლილი 2010
კატეგორია:სანქტ-პეტერბურგში გარდაცვლილები
ორმოცის ღვთისმშობლის ეკლესია

300px|მინი|ორმოცის ღვთისმშობლის ეკლესია
**ორმოცის ღვთისმშობლის ეკლესია** — ეკლესია გორის მუნიციპალიტეტის სოფელ ორმოცის განაპირას, სასაფლაოზე. აგებულია XIX საუკუნის მიწურულს. 

ეკლესია დარბაზულია (9 X 5,5 მ), ნაგებია დიდი ზომის ნატეხი ქვით, გამოყენებულია აგურიც. თაღოვანი შესასვლელი სამხრეთ კედლის დასავლეთ ნაწილშია. ეკლესიის უსწორო ნახევარწრიული აფსიდი დარბაზისაგან გამოყოფილია ვიწრო მხრებით. აფსიდის ღერძზე ერთი განიერი თაღოვანი სარკმელია, რომლის ორივე მხარეს მცირე ზომის თაღოვანი ნიშებია. აფსიდის იატაკი ეკლესიის ხის იატაკიდან ერთი საფეხურითაა ამაღლებული. დარბაზის დასავლეთ კედელში ერთი სარკმელია. კამარა სატრიუმფო და გრძივი კედლების კრონშტეინებზე დაფუძნებულ საბჯენ თაღებს და დასავლეთ კედელს ეყრდნობა. დარბაზი შელესილია. აღმოსავლეთ და დასავლეთ ფასადების სარკმლების თავზე აგურის წყობით გამოყვანილია საფეხურიან კვარცხლბეკზე დაყრდნობილი ჯვრები. ლავგარდანი აგურის ორი რიგისაგან შედგება. სახურავი თუნუქისაა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XIX საუკუნის ეკლესიები
როსარიო (არგენტინა)

**როსარიო ** ()  — ქალაქი აღმოსავლეთ არგენტინაში. სანტა-ფეს პროვინციის უდიდესი ქალაქი. მდებარეობს ბუენოს-აირესიდან ჩრდილო-დასავლეთით 300 კმ-ზე, მდინარე პარანის ნაპირებზე.  არგენტინის უდიდესი ქალაქი ბუენოს-აირესისა და კორდობის შემდეგ. მოსახლეობა – 1,159,004 კაცი. (2001).

## რესურსები ინტერნეტში
* ოფიციალური საიტი

კატეგორია:სანტა-ფეს პროვინციის ქალაქები
სან-მიგელ-დე-ტუკუმანი

**სან-მიგელ-დე-ტუკუმანი** — ქალაქი ჩრდილოეთ არგენტინაში. ტუკუმანის პროვინციის დედაქალაქი. ბუენოს-აირესიდან დაცილებულია 1.311 კმ-ით. არგენტინის უდიდესი ქალაქი ბუენოს-აირესის, კორდობის, როსარიოს და მენდოსის შემდეგ, ჩრდილოეთ არგენტინის უმთავრესი ქალაქი. მოსახლეობა შეადგენს 527,607 ადამიანს (2009).

ქალაქი 1565 წელს დააარსეს ესპანელმა კონკისტადორებმა, როდესაც ისინი პერუდან ექსპედიციებს აწყობდნენ, ხოლო ამჟამინდელ გეოგრაფიულ ადგილას გადაადგილდა 1685 წელს.

ქალაქი უმნიშვნელოვანესი კომერციული და სასოფლო-სამეურნეო ცენტრია. აწარმოებს შაქრის ლერწამს, თამბაქოს, ბრინჯს, ხილს, რის გამოც ხშირად „*არგენტინის ბაღსაც*" უწოდებენ.

აქ მდებარეობს 1914 წელს დაარსებული ტუკუმანის ეროვნული უნივერსიტეტი.

## რესურსები ინტერნეტში
* პროვინციის ოფიციალური საიტი
* მუნიციპალიტეტი 
* Casa de la Independencia 
* Google-ის თანამგზავრული რუკა

კატეგორია:ტუკუმანის პროვინციის ქალაქები
სან-სალვადორ-დე-ხუხუი

**სან-სალვადორ-დე-ხუხუი** — ქალაქი ჩრდილო-დასავლეთ არგენტინაში, ხუხუის პროვინციის დედაქალაქი, პოლიტიკური, ეკონომიკური და ფინანსური ცენტრი. 2001 წელს მოსახლეობა შეადგენდა 237 751 ადამიანს.

ქალაქი მდებარეობს ზღვის დონიდან 1238 მეტრზე, ანდების სიახლოვეს.

დააარსეს ესპანელმა კონკისტადორებმა 1565-1592 წლებში, როგორც სტრატეგიული ადგილი ქალაქ სან-მიგელ-დე-ტუკუმანსა და ვერცხლის საბადოებით მდიდარ ბოლივიის ქალაქ პოტოსს შორის.

## რესურსები ინტერნეტში
*  მუნიციპალიტეტის საიტი 
*  ქალაქის ტურისტული ოფისი 
*  ელექტრონული გაზეთი 

კატეგორია:არგენტინის ქალაქები
სანტა-როსა

**სანტა-როსა** ― ქალაქი არგენტინაში, ლა-პამპის პროვინციის დედაქალაქი. მდებარეობს პროვინციის აღმოსავლეთ ნაწილში. 2001 წლის მონაცემებით, მოსახლეობა შეადგენდა 94,340 ადამიანს. ქალაქი ერთ-ერთი ყველაზე პატარაა არგენტინის პროვინციების დედაქალაქებს შორის.

1892 წელს დააარსა ტომას მეისონმა.

## რესურსები ინტერნეტში
* მუნიციპალიტეტის საიტი 
* ტურიზმი

კატეგორია:ლა-პამპის პროვინციის ქალაქები
The Purple Bottle

**The Purple Bottle** — მეორე სინგლი Animal Collective-ის ალბომიდან *Feels*.  სტივი უანდერის მიქსი შეიცავს სტროფს უანდერის სიმღერიდან I Just Called to Say I Love You, რომელიც უფრო კარგად 2:30-ის შემდეგ ისმის. თავდაპირველად ეს ვერსია უნდა შესულიყო ალბომში, ჯგუფმა ვერ მიიღო უანდერის სიმღერის გამოყენების უფლება. შედეგად სინგლი გამოვიდა არალეგალურ White Label-ზე, 500 ვინილის ფირფიტაზე. სინგლის B-მხარეზე გამოვიდა Nirvana-ს სიმღერა Polly, რომელიც ჯგუფმა BBC რადიო 1-ის სესიაზე ჩაწერა 2004 წლის 26 აპრილს.

## სიმღერების სია
## სქოლიო
კატეგორია:2006 წლის სინგლები
კატეგორია:Animal Collective-ის სიმღერები
საქაშეთის წმინდა გიორგის ეკლესია

**საქაშეთის წმინდა გიორგის ეკლესია**  — ეკლესია გორის მუნიციპალიტეტის სოფელ საქაშეთის სამხრეთით ერთი კილომეტრის მოშორებით, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (6,9 X 5,1 მ), ნაგებია რიყის ქვითა და აგურით. კარი აქვს სამხრეთით. აღმოსავლეთ, სამხრეთ და დასავლეთ კედლებში თითო სარკმელია. დარბაზი გადახურულია ცილინდრული კამარით. სახურავი ორფერდაა.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
სანტა-ფე (არგენტინა)

**სანტა-ფე** —  ქალაქი ჩრდილო-აღმოსავლეთ არგენტინაში, სანტა-ფეს პროვინციის დედაქალაქი. მდებარეობს მდინარეების — პარანასა და სალადოს შერწყმის ადგილას. მის მოპირდაპირე მხარესაა ქალაქი პარანა, რომელთანაც მდინარისქვეშა გვირაბითაა დაკავშირებული. 2001 წლის მონაცემებით, სანტა-ფეში 369,000 ადამიანი ცხოვრობდა, ხოლო მის მეტროპოლიაში 454,238. წარმოადგენს არგენტინის მეცხრე უდიდეს ქალაქს. მიუხედავად იმისა, რომ სანტა-ფე დედაქალაქია, პროვინციის უდიდესი ქალაქია როსარიო. 

ქალაქი დაარსდა 1573 წელს.

## რესურსები ინტერნეტში
* Coord. geográficas e imágenes satelitares NASA, Google
* La fundación de Santa Fe, Ceride
* Sitio de la Municipalidad de Santa Fe
* Radio Nacional de la ciudad de Santa Fe de la Vera Cruz 
* Sitio Relevamiento Patrimonial de la Provincia 
* Sitio federal (IFAM) Instituto Federal de Asuntos Municipales 

კატეგორია:სანტა-ფეს პროვინციის ქალაქები
საყავრის ღვთისმშობლის ეკლესია

300px|მინი|საყავრეს ღვთისმშობლის ეკლესია

**საყავრეს ღვთისმშობლის ეკლესია** – ეკლესია გორის მუნიციპალიტეტის სოფელ საყავრეს ჩრდილო-დასავლეთით, რომელიც, წარწერის მიხედვით, 1460 წელს აუგია ვინმე ვახტანგ ჯავახიშვილს. 

ეკლესია დარბაზულია (9,4 X 7,9 მ), ნაგებია ნატეხი ქვით. შესასვლელი სამხრეთით და დასავლეთითაა. აფსიდში ერთი სარკმელია, რომლის გვერდებზე თითო სამკუთხა ნიშია. სამხრეთის და დასავლეთის კედლებშიც თითო სარკმელია. დარბაზი გადახურულია ცილინდრული კამარით. აღმოსავლეთ ფასადზე, საკურთხევლის სარკმლის ზემოთ, ჩასმულია ყვითელი ქვიშაქვა, რომელზეც ამოკვეთილია წარწერა (აშენების თარიღი). ფასადები დასრულებულია საფეხურებად ნაწყობი აგურის ლავგარდნით. შენობის სამხრეთით და დასავლეთით თითო მინაშენია. დასავლეთ მინაშენი სწორკუთხაა (შემორჩენილია მხოლოდ ქვედა ნაწილი). სამხრეთისა (კარიბჭე) სცილდება ეკლესიის სამხრეთ კედელს და დასავლეთის მინაშენზე გადადის. სამხრეთის მინაშენის თაღოვანი შესასვლელი ეკლესიის შესასვლელის პირდაპირაა. ინტერიერში სამხრეთ კედელზე ორი პილასტრია. გადახურვა ჩანგრეულია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XV საუკუნის ეკლესიები
საქაშეთის ღვთისმშობლის ეკლესია

**საქაშეთის ღვთისმშობლის ეკლესია** – ეკლესია გორის მუნიციპალიტეტის სოფელ საქაშეთის ცენტრში. თარიღდება XVIII საუკუნით. 

ეკლესია დარბაზულია (12,6 X 8,3 მ), ნაგებია რიყის ქვისა და აგურის რიგების მონაცვლეობით. კუთხეებში გამოყენებულია მოწითალო ქვის კვადრები. ქვით არის ამოყვანილი თაღოვანი კარის საპირეებიც. შესასვლელი სამხრეთით და დასავლეთითაა. ნახევარწრიულ აფსიდში ერთი სარკმელი და ორი მოზრდილი ნიშია. ორ-ორი მოზრდილი სარკმელი სამხრეთ და ჩრდილოეთ კედლებშია. დარბაზი გადახურულია ცილინდრული კამარით. ეკლესიას ლურჯი ღარიანი კრამიტის ორფერდა სახურავი აქვს. დასავლეთ კედელზე მიშენებულია აგურის სამრეკლო.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:XVIII საუკუნის ეკლესიები
რავენა

[მინი|250პქ|right| [პიაცა დელ პოპოლო რავენაში]]
**რავენა** () — ქალაქი და კომუნა იტალიის ემილია-რომანიას რეგიონში. მდებარეობს ადრიატიკის ზღვის მახლობლად, თუმცა არა მის სანაპიროზე, ზღვასთან დაკავშირებულია არხით. 2009 წლის მონაცემებით მოსახლეობა შეადგენს დაახლოებით 157000 კაცს.

## ისტორია 
რავენა ისტორიულ ანალებში ჩანს ძვ. წ. 89 წლიდან. ის თავის დროზე წარმოადგენდა რომაული საზღვაო ფლოტის უმნიშვნელოვნეს ბაზას. 402 წელს დასავლეთ რომის იმპერატორმა ჰონორიუსმა იმპერიის დედაქალაქი მილანიდან რავენაში გადაიტანა.  493 წელს რავენას იღებს ოსტგუთების ბელადი თეოდორიხ დიდი და აქცევს მისი სამეფოს დედაქალაქად. იტალიაში ოსტგუთების ბატონობას ბოლო მოუღო ბიზანტიის იმპერატორმა იუსტინიანე I-მა და მთელი იტალია ბიზანტიას დაუმორჩილა. შემდგომში იმპერატორ მავრიკიოსის მმართველობისას ბიზანტიის იმპერიის შემადგენლობაში ჩამოყალიბდა ნახევრადდამოუკიდებელი რავენის საეგზარქოსო. ამ სტასუსით მან იარსება 751 წლამდე. როდესაც ბიზანტიის სამფლობელოებს იტალიაში დაეპატრონნენ ლანგობარდები.
## ღირსშესანიშნაობანი 
რავენაში ადრექრისტიანული ხანის რვა არქიტექტურული ძეგლია, რომელიც იუნესკოს მიერ შეტანილია მსოფლიო მემკვიდრეობის ძეგლების სიაში. ესენია: 
* გალა პლაციდიას მავზოლეუმი 
* მართლმადიდებლური ბაპტისტერიუმი 
* არიანული ბაპტისტერიუმი 
* სანტ-აპოლინარე-ნუოვოს ეკლესია 
* სანტ-აპოლინარე-ინ-კლასეს ეკლესია 
* სან-ვიტალეს ეკლესია 
* თეოდორიხის მავზოლეუმი 
* რავენის საარქიეპისკოპოსო კაპელა

## ლიტერატურა
## რესურსები ინტერნეტში 
* რავენას ოფიციალური საიტი
* ტურიზმო რავენა 
* ტურისტის მეგზური

კატეგორია:იტალიის ქალაქები
კატეგორია:ძველი რომის ქალაქები
Summertime Clothes

**Summertime Clothes** — მეორე სინგლი Animal Collective-ის ალბომიდან *Merriweather Post Pavilion*, გამოსული 2009 წლის 29 ივნისს ბრიტანეთში და 7 ივლისს აშშ-ში. სინგლი გამოიცა Domino-ს ლეიბლზე 12 ვინილისა გადმოსაწერი ვერსიის სახით. მასში შედის სიმღერის სამი რემიქსი, Dâm-Funk-ის, Leon Day-სა და Zomby-ს შესრულებით. თავდაპირველად სიმღერას ერქვა Bearhug. ვიდეო გადაიღო დენი პერეზმა, რომელმაც ასევე იმუშავა Who Could Win a Rabbit-ის ვიდეოზე და ჯგუფის ფილმზე ODDSAC. სიმღერა გამოყენებულია კომპიუტერულ თამაშში Skate 3.

## სიმღერების სია
## სქოლიო
კატეგორია:2009 წლის სინგლები
კატეგორია:Animal Collective-ის სიმღერები
Brother Sport

**Brother Sport** — მესამე სინგლი Animal Collective-ის  ალბომიდან *Merriweather Post Pavilion*, გამოსული 2009 წლის 9 ნოემბერს Domino Records-ზე. სინგლი გამოიცა 10 ვინილისა და გადმოსაწერი ვერსიის სახით. სიმღერა დაწერა Panda Bear-მა, რათა წაექეზებინა თავისი ძმა, ელაპარაკა იმ განსაცდელებზე, რომლებიც მას აწუხებდა. სინგლის B-მხარეზე შესულია Bleed-ის საკონცერტო შესრულება, ჩაწერილი 2009 წლის 27 მაისს.

## სიმღერების სია
## სქოლიო
კატეგორია:2009 წლის სინგლები
კატეგორია:Animal Collective-ის სიმღერები
ODDSAC

***ODDSAC*** — ექსპერიმენტული ფილმი ფსიქოდელიური გამოსახულებებით და Animal Collective-ის მუსიკით. მისი რეჟისორია დენი პერეზი.

ფილმის მზადდებოდა ოთხ წელზე მეტი ხნის განმავლობაში. საბოლოოდ მისი პრემიერა გაიმართა სანდენსის ფესტივალზე, 2010 წლის 26 იანვარს. DVD-ზე კი გამოვიდა 2010 წლის 10 აგვისტოს.

## სიმღერები
ყველა სიმღერის ავტორები არიან დევიდ პორტნერი, ნოა ლენოქსი, ბრაიან ვეიტცი და ჯოშ დიბი.

# Mr. Fingers – 7:01
# Kindle Song – 2:53
# Satin Orb Wash – 2:53
# Green Beans – 2:22
# Screens – 3:39
# Urban Creme – 6:36
# Working – 2:45
# Tantrum Barb – 3:42
# Lady on the Lake – 3:52
# Fried Camp – 5:12
# Fried Vamp – 3:46
# Mess Hour House – 3:10
# What Happened? – 4:40

## რესურსები ინტერნეტში
* 
* 

## სქოლიო
კატეგორია:ამერიკული ფილმები
კატეგორია:2010 წლის ფილმები
კატეგორია:Animal Collective
კატეგორია:2010 წლის ვიდეო ალბომები
საყავრის წმინდა გიორგის ეკლესია

300px|მინი|საყავრეს წმინდა გიორგის ეკლესია
**საყავრის წმინდა გიორგის ეკლესია** — არქიტექტურული ძეგლი გორის მუნიციპალიტეტის სოფელ საყავრის ცენტრში. თარიღდება IX-X საუკუნეებით.

ეკლესია დარბაზულია (9,7 × 5,6 მ), ნაგებია ქვიშაქვის მოზრდილი ქვებით. არქიტრავიანი შესასვლელი სამხრეთითაა. აფსიდში სარკმლის მარცხნივ, სამკვეთლოსთან დამაკავშირებელი შესასვლელია, მარჯვნივ — მცირე ზომის სწორკუთხა ნიში. აფსიდს გასდევს დაბალი საფეხური. საკურთხეველი დარბაზისაგან გამოყოფილი იყო კანკელით (შემორჩენილია ორნამენტული ქვები). ეკლესიის დასავლეთისა და სამხრეთის კედლებში თითო სარკმელია, დარბაზის გრძივ კედლებზე — თითო პილასტრი. დასავლეთ კედელზე კრონშტეინებზე დაყრდნობილი დეკორატიული თაღია. დარბაზი გადახურულია ცილინდრული კამარით, რომელიც შუაში ეყრდნობა საბჯენ თაღს. დარბაზის კედლებს გასდევს ერთი საფეხური.

ინტერიერი თავდაპირველად მთლიანად ყოფილა მოხატული. შემორჩენილი ფრაგმენტები შეჭვარტლულია. მოხატულობა გაირჩევა მხოლოდ საკურთხეველში. იგი ორ რეგისტრადაა დაყოფილი. კონქში გამოსახულია ვედრება, ქვემოთ — ეკლესიის მამები, სარკმლის გვერდით — წმინდანთა გამოსახულებები. უფრო ქვემოთ მხატვრობა საკმაოდ დაცილებულია იატაკიდან და მოჩარჩოებულია ორნამენტული ზოლით (მოტივი გაურკვეველია). ორმაგი ორნამენტული ზოლის ნაშთები შეიმჩნევა დარბაზის კედლებზეც. მხატვრობა შესრულებულია გაწაფული ხელით. წმინდანთა გამოსახულებები საკურთხეველში ხასიათდება მონუმენტურობით, დახვეწილი პროპორციებით, ოსტატური ნახატით.

ეკლესიის სამხრეთ კედლის შელესილობის ქვედა ფენაზე შემორჩენილია სხვა ქრონოლოგიური ფენის პრიმიტიული გამოსახულებები. მათი ნაწილი (ირემი, ადამიანი, ხელის მტევანი, ცალკეული გეომეტრიული ფიგურები) ამოკაწრულია კედლის აღმოსავლეთ მონაკვეთში. აქვე შეიმჩნევა წითური ოქრას მკრთალი ლაქები. კედლის დასავლეთ მონაკვეთში ამავე ფერის კონტურით შესრულებული დიდთვალებიანი ადამიანის თავია. გამოსახულებათა უშუალობა, ცოცხალი ნახატი მიუთითებს, რომ ქვედა ფენის მხატვრობა შესრულებულია გაცილებით უფრო ადრე (სავარაუდოა X ს.), ვიდრე ზედა ფენისა.

შენობის ფასადებს გასდევს ცერად წაკვეთილი პროფილის ლავგარდანი. სახურავი ორფერდაა, გადახურულია კრამიტით. ეკლესიისათვის დასავლეთიდან და სამხრეთიდან გვიანდელ ფეოდალურ ხანაში მიუშენებიათ ეგვტერი და სათავსი. ეგვტერი სამხრეთ კედელზეა მიშენებული (დასავლეთ სათავსზე რამდენადმე უფრო ადრე) ნახევარწრიული თაღედით. შესასვლელი სამხრეთიდანაა. კარის ზემოთ და აფსიდში თითო სარკმელია. ეგვტერი გადახურულია ცილინდრული კამარით, რომელიც ებჯინება თაროსებრ კრონშტეინებზე დაყრდნობილ ორ თაღს. დასავლეთ კედელში დატანებული კარით ეგვტერი უკავშირდება დასავლეთ სათავსს, რომელსაც უკავია ეკლესიისა და ეგვტერის მთელი დასავლეთ ფასადი. სათავსიც ეკლესიის დასავლეთ კედელზე სვეტებზე დაყრდნობილი შეისრული თაღითაა მიშენებული. სათავსის დასავლეთისა და სამხრეთის კედლებში თითო სარკმელია. გადახურულია არასწორი ფორმის კამარით, რომელიც აგებულია თავდაპირველი კამარის ნაცვლად. ძველი გადახურვიდან შემორჩენილია ერთი საბჯენი თაღი, რომელიც თაროსებრ კრონშტეინებს ეყრდნობა. დასავლეთ კედელზე შემორჩენილია ერთი კრონშტეინი.

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:IX საუკუნის ეკლესიები
Peacebone

**Peacebone** — პირველი სინგლი Animal Collective-ის 2007 წლის ალბომიდან *Strawberry Jam*, გამოსული 2007 წლის 13 აგვისტოს Domino Records-ზე. ის გამოვიდა სამ სხვადასხვა ფორმატში სხვადასხვა შემცველობით.

## ფორმატები
არსებობს სინგლის სამი განსხვავებული ვერსია. 10 ვინილის B-მხარეზე ჩაწერილია Safer, რომელიც ხშირად სრულდებოდა *Strawberry Jam*-ის კონცერტების დროს 2005-2006 წლებში. 12 ვინილზე შესულია Peacebone-ის ორი რემიქსი, ერთი Black Dice-ის ხოლო მეორე Pantha du Prince-ის. CD შეიცავს სიმღერებს ორივე ვინილიდან და ლეიბლი მას EP-ად მიიჩნევს.

## სიმღერა
სიმღერაში მეორდება სიტყვა bonefish. ეს სემპლი აღებულია ორნიტოლოგიის ლაბორატორიის ონლაინ მედია არქივიდან.
სიმღერის დანარჩენ ლირიკაზე Avey Tare-მა BBC-სთან ინტერვიუში თქვა:

## ვიდეო
ვიდეოში ბევრი მინიშნებაა 1986 წლის ფილმზე უცხოები. ის მოგვითხრობს ქსენომორფის მსგავსი არსებისა და გოგოს სიყვარულის ისტორიას. კლიპი გადაიღო ტიმოთი საკენტიმ..

## სიმღერების სია
## სქოლიო
კატეგორია:2007 წლის სინგლები
კატეგორია:Animal Collective-ის სიმღერები
Fireworks (Animal Collective-ის სიმღერა)

**Fireworks** — მეორე სინგლი Animal Collective-ის ალბომიდან *Strawberry Jam*, გამოსული 2007 წლის 5 ნოემბერს Domino Records-ზე. B-მხარის ჩაწერის ნაცვლად, ფირფიტის უკანა მხარეზე შესრულებულია ოფორტი. სიმღერის ვიდეო გამოვიდა 2007 წლის ივლისში. 2005-2006 წლების ტურის დროს სიმღერა ასევე სრულდებოდა სახელით Allman Vibe.

სიმღერამ 35-ე ადგილი დაიკავა Pitchfork Media-ს 2000-იანი წლების 500 საუკეთესო სიმღერის სიაში.

2007-2009 წლებში კონცერტებზე შესრულების დროს სიმღერა ხშირად ათ წუთამდე გრძელდებოდა, Essplode-ს ან Lablakely Dress-ის ელემენტების დამატებით.

სიმღერა გამოჩნდა Channel 4-ის სერიალში Skins 2007 წელს და HBO-ს In Treatment-ის მესამე სეზონის ეპიზოდში 2010 წელს.

## სიმღერების სია
## რესურსები ინტერნეტში
*

კატეგორია:2007 წლის სინგლები
კატეგორია:Animal Collective-ის სიმღერები
Animal Collective-ის დისკოგრაფია

აქ წარმოდგენილია Animal Collective-ის დისკოგრაფია.

ჯგუფი შეიქმნა  აშშ-ში, ბალტიმორში, 2000 წელს. მისი წევრები არიან Avey Tare (დევიდ პორტნერი), Panda Bear (ნოა ლენოქსი), Deakin (ჯოშ დიბი) და Geologist (ბრაიან ვეიტცი). ჯგუფის მუსიკა მოიცავს ბევრ ჟანრს, უფრო მეტად ფსიქ ფოლკსა და ნოიზ როკს. ჯგუფს აქვს ხმის ჩამწერი ლეიბლი Paw Tracks, რომელზეც გამოცემული აქვთ საკუთარი ჩანაწერები. 2000 წლიდან Animal Collective-მა გამოუშვა ცხრა სტუდიური ალბომი (მათ შორის ერთი ვიზუალური ალბომი), ოთხი EP-ი და ცხრა სინგლი. გარდა სტუდიური ჩანაწერებისა, ჯგუფს გამოშვებული აქვს ორი საკონცერტო ალბომი.

## სტუდიური ალბომები
## საკონცერტო ალბომები
## EP-ები
## სინგლები
## სქოლიო
## რესურსები ინტერნეტში
* Animal Collective Discogs-ზე
* Animal Collective Allmusic-ზე

კატეგორია:დისკოგრაფიები
კატეგორია:Animal Collective
Paw Tracks

**Paw Tracks** (ყოფილი **Soccer Star** და **Animal**) — დამოუკიდებელი ხმისჩამწერი ლეიბლი, დაფუძნებული ვაშინგტონში ჯგუფ Animal Collective-ის მიერ.

თავდაპირველად ლეიბლზე მხოლოდ Animal Collective-ის ჩანაწერები გამოდიოდა, მაგრამ 2004 წლიდან დაიწყო სხვა შემსრულებლების ალბომების გამოცემაც, რომელთა შორის პირველი იყო არიელ პინკის *Doldrums*. ამჟამად ლეიბლის თანამფლობელები Animal Collective-თან ერთად Carpark Records-ის წევრები არიან.

## რესურსები ინტერნეტში
* 

## სქოლიო
კატეგორია:მუსიკალური ლეიბლები
კატეგორია:ალტერნატიული როკ მუსიკის ლეიბლები
კატეგორია:Animal Collective
My Girls

**My Girls** — პირველი სინგლი Animal Collective-ის ალბომიდან *Merriweather Post Pavilion*, გამოსული 2009 წლის 23 მარტს Domino Records-ზე მხოლოდ პრომო CD-ს სახით. 2007-2008 წლების ტურების დროს სიმღერა ცნობილი იყო სახელით House.

## ტექსტი
My Girls ეხება Panda Bear-ის მეუღლეს და შვილს. მან აუხსნა ჟურნალ *Clash*-ს, რომ სიმღერის ტექსტი იყო მისი სურვილის შესახებ, რომ ჰქონოდა საკუთარი სახლი და უსაფრთხო გარემო შეექმნა თავისი ოჯახისთვის და ძვირფასი მისთვის ადამიანებისთვის.

## შეფასება
My Girls Pitchfork Media-მ დაასახელა 2009 წლის საუკეთესო სიმღერად და შეიყვანა 2000-იანი წლების საუკეთესო სიმღერების სიაში მეცხრე ადგილზე.  NME-მ კი 2000 წლის საუკეთესო სიმღერებში მას მეხუთე ადგილი მიანიჭა.

Taken by Trees-მა ჩაწერა სიმღერის საკუთარი ვერსია სახელით My Boys, რომელიც შევიდა მის მეორე სტუდიურ ალბომში East of Eden.

## ვიდეო
სიმღერის ვიდეოში ჩანს ჯგუფის სამი წევრი, რომლებიც ასრულებენ სიმღერას სემპლერებსა და სინთეზატორებზე. ანიმაცია შექმნა ჯონ ვერმილიამ, რომლის ილუსტრაციებიც გამოყენებულია *Animal Crack Box*-ის გაფორმებაში. ჯგუფის წევრებს მხოლოდ პირები უჩანთ, დანარჩენი სხეული სხვადასხვა ფერის აქვთ, ბოლოს მწვანეები ხდებიან და დნებიან.

## სიმღერების სია
## სქოლიო
კატეგორია:2009 წლის სინგლები
კატეგორია:Animal Collective-ის სიმღერები
ალექსანდრიის ტერაქტი (2011)

**2011 წლის ალექსანდრიის ტერაქტი** () მოხდა 2011 წლის 1 იანვარს, დაიღუპა 32 ადამიანი, 100-მდე დაშავდა. ტერორისტული აქტის მიზანი გახდა კოპტური მართლმადიდებელი ეკლესია ალექსანდრიაში, ქრისტიანი კოპტები. თვითმხილველთა ინფორმაციით აფეთქდა ავტომობილი შკოდა. აფეთქებისას ტაძარში იმყოფებოდა ბევრი მორწმუნე, სრულდებოდა წირვა ახალი წლისადმი.

## სქოლიო 
კატეგორია:ტერორიზმი
კატეგორია:ტერორისტული აქტები
კატეგორია:2011
ალექსანდრე კვიტაშვილი

**ალექსანდრე კვიტაშვილი** (დ. 15 ნოემბერი, 1970, თბილისი) — ქართველი პოლიტიკოსი, საქართველოს ჯანდაცვის მინისტრი 2008-2010 წლებში, თბილისის სახელმწიფო უნივერსიტეტის რექტორი 2010—2013 წლებში,  უკრაინის ჯანდაცვის მინისტრი 2014-2016 წლებში.

## ბიოგრაფია
განათლებით ისტორიკოსი, ევროპისა და აშშ-ს უახლესი ისტორიის სპეციალობით, სახელმწიფო მართვის სპეციალისტი. დამთავრებული აქვს თბილისის სახელმწიფო უნივერსიტეტი და ნიუ-იორკის უნივერსიტეტის რობერტ ფ. ვაგნერის სახელობის სახელმწიფო მართვის სკოლა.

სხვადასხვა დროს მუშაობდა: ატლანტის გრეიდის სამედიცინო ცენტრის ფინანსურ და ადმინისტრაციულ დეპარტამენტში; გაეროს განვითარების პროგრამის საქართველოს წარმომადგენლობაში; გაერთიანებული მეთოდისტური ეკლესიის დახმარების კომიტეტის (ამქორ) საქართველოს მისიაში; ქართული არასამთავრობო ორგანიზაციის „კურაციოს“ საერთაშორისო ფონდში; სხვადასხვა საერთაშორისო ორგანიზაციების კონსულტანტად აზერბაიჯანში, ლიეტუვაში, უკრაინაში, სომხეთსა და სერბეთში; ნიუ-იორკში აღმოსავლეთ-დასავლეთ ინსტიტუტის (East-West Institute) ადმინისტრაციის დირექტორად.

2008 წლის 31 იანვარს ალექსანდრე კვიტაშვილი დაინიშნა საქართველოს შრომის, ჯანმრთელობისა და სოციალური დაცვის მინისტრად. 2010 წლის 31 აგვისტოს არჩეულ იქნა თბილისის სახელმწიფო უნივერსიტეტის რექტორის მოვალეობის შემსრულებლად და იმავე დღეს გადადგა მინისტრის თანანმდებობიდან, ხოლო 27 დეკემბერს არჩეულ იქნა უნივერსიტეტის რექტორად. 2014 წლის 2 დეკემბერს, უკრაინის პრეზიდენტმა პეტრო პოროშენკომ ალექსანდრე კვიტაშვილს უკრაინის მოქალაქეობა მიანიჭა; ამავე დღეს, უკრაინის უმაღლესმა რადამ კვიტაშვილი უკრაინის ჯანდაცვის მინისტრად დაამტკიცა.რამდენიმე თვეში კვიტაშვილმა მისი საქმიანობის კრიტიკის შემდეგ თანამდებობა დატოვა.

## სქოლიო
კატეგორია:დაბადებული 1970
კატეგორია:თბილისის სახელმწიფო უნივერსიტეტის რექტორები
კატეგორია:საქართველოს შრომის, ჯანმრთელობისა და სოციალური დაცვის მინისტრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:დაბადებული 15 ნოემბერი
კატეგორია:ცოცხალი ადამიანები
სანტიაგო-დელ-ესტერო

**სანტიაგო-დელ-ესტერო** - ქალაქი ჩრდილოეთ არგენტინაში, სანტიაგო-დელ-ესტეროს პროვინციის დედაქალაქი, არგენტინის მეთორმეტე უდიდესი ქალაქი. 2001 წელს მისი მოსახლეობა 244,733 ადამიანს შეადგენდა. მდებარეობს მდინარე დულსეზე, ბუენოს-აირესიდან  1,042 კმ-ით ჩრდილო-დასავლეთით. ქალაქი უძველესია არგენტინის ტერიტორიაზე ესპანელთა მიერ დაარსებულ ქალაქებს შორის. მისი ასაკი 455 წელია. მას ზედმეტსახელად "*Madre de Ciudades*"-ს ეძახიან (ქალაქების დედა).

ქალაქში მდებარეობს სანტიაგო-დელ-ესტეროს ეროვნული უნივერსიტეტი და აეროპორტი.

აღსანიშნავია, რომ ამ ქალაქსა და მის შემოგარენში ცხოვრობს 100,000 კეჩუას ენაზე მოლაპარაკე ადგილობრივი.

## რესურსები ინტერნეტში
*კულტურის საიტი 
*მუნიციპალიტეტის ოფიციალური საიტი 
*მუნიციპალური ინფორმაცია

კატეგორია:სანტიაგო-დელ-ესტეროს პროვინციის ქალაქები